
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 91 

13 Ιουνίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


123. Ίδρυση ερευνητικού πανεπιστημιακού ινστιτού¬ 

του με την επωνυμία «Ινστιτούτο Κοινωνικών 
Ασφαλίσεων, Υγείας και Πρόνοιας». 1 

124. Πλήρωση θέσεων δικηγόρων των ΤΕΙ Αθήνας και 

Θεσσαλονίκης. 2 


ΑΠΟΦΑΣΕΙΣ 

Υπολογισμός στην υποχρέωση των τραπεζών για τη 
χρηματοδότηση της βιοτεχνίας και των χορηγήσεων 
εξ ιδίων διαθεσίμων. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας για συ¬ 
νεργασία στον τομέα του Τουρισμού μεταξύ των Κυ¬ 
βερνήσεων της Ελληνικής Δημοκρατίας και της 


Ρουμανίας. Αθήνα, 9.6.1994. 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 123 (1) 


Ίδρυση ερευνητικού πανεπιστημιακού ινστιτούτου με την 
επωνυμία «Ινστιτούτο Κοινωνικών Ασφαλίσεων, Υγείας 
και Πρόνοιας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 17 παρ. 2 και 9 του Ν. 2083/1992 «Εκ¬ 
συγχρονισμός της Ανώτατης Εκπαίδευσης* (Α' 159). 

β) Του άρθρου 29 Α του Ν. 1558/1985, όπως αυτό τρο¬ 
ποποιήθηκε με το άρθρο 27 του Ν. 2081 /1992 (Α' 154). 

2. Την εισήγηση του Τομέα Δημοσίου Δικαίου (συνε¬ 
δρίαση 22.3.1993), την πρόταση της Γενικής Συνέλευσης 
του Τμήματος Νομικής με ειδική σύνθεση (συνεδρίαση 

12.5.1993) και την εισήγηση της Συγκλήτου (συνεδρίαση 

17.6.1993) του Εθνικού και Καποδιστριακού Πανεπιστη¬ 
μίου Αθηνών. 

3. Το γεγονός ότι δεν διατύπωσε τη γνώμη του το Δια- 
πανεπιστημιακό Συμβούλιο Έρευνας, αν και ζητήθηκε με 
το έγγραφο του Υπουργείου Εθνικής Παιδείας και θρη¬ 


σκευμάτων Β1 /461/1.7.1993 και ότι έχει παρέλθει άπρα¬ 
κτος η προθεσμία του άρθρου 50 παρ. 3 του Ν. 1268/ 
1982, η οποία εφαρμόζεται και για την ίδρυση Ε.Π.Ι., σύμ¬ 
φωνα με τη διάταξη της παρ. 17 του άρθρου 28 του Ν. 
2083/1992. 

4. Το γεγονός ότι από τις διατάξεις του παρόντος δια¬ 
τάγματος προκαλούνται ετησίως οι εξής δαπάνες: 

α) 90.000.000 δρχ., καλυπτόμενες από τη Γ ενική Γ ραμ- 
ματεία Κοινωνικών Ασφαλίσεων (Λογαριασμό Βελτίωσης 
Κοινωνικών Ασφαλίσεων), η οποία για το τρέχον οικ. έτος 
περιορίζεται στο ποσό των δρχ. 67.500.000 περίπου. 

β) 10.000.000 δρχ., καλυπτόμενες από το Υπουργείο 
Εθνικής Παιδείας και θρησκευμάτων και για το τρέχον οι¬ 
κονομικό έτος δρχ. 7.500.000, περίπου. Η εν λόγω δα¬ 
πάνη θα βαρύνει τον Φ.19-120 και ΚΑΕ 2529 και θα γίνει 
πρόβλεψη ανάλογη για τα επόμενα οικονομικά έτη. 

γ) Εφάπαξ δαπάνη για το έτος 1994 δρχ. 80.000.000 
για την απόκτηση της αναγκαίας υλικοτεχνικής υποδομής, 
η οποία θα αντιμετωπισθεί από το Λογαριασμό Βελτίωσης 
Κοινωνικής Ασφάλισης (δρχ. 72.000.000) και από τις 
γραμμένες πιστώσεις στον Προϋπολογισμό του ΥΠ. Παι¬ 
δείας υπό Φ.19-120 και ΚΑΕ 2529. 

5. Την αριθ. 195/1994 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υπουργού Οικονομικών, 
αποφασίζουμε: 

Αρθρο 1 

Ίδρυση - Γενικές διατάξεις 

1. Ιδρύεται Ερευνητικό Πανεπιστημιακό Ινστιτούτο στα 
πλαίσια του Εθνικού και Καποδιστριακού Πανεπιστημίου 
Αθηνών με την επωνυμία «Ινστιτούτο Κοινωνικών Ασφαλί¬ 
σεων, Υγείας και Πρόνοιας». 

2. Το Ινστιτούτο είναι Νομικό Πρόσωπο ιδιωτικού δι¬ 
καίου με έδρα την Αθήνα. 

3. Το Ινστιτούτο έχει σφραγίδα στρογγυλή, στην οποία 
αναγράφεται μέσα σε πλαίσιο περιμετρικά η επωνυμία 
του. Στο μέλλον θα φέρει απεικόνιση με το έμβλημα του 
Ινστιτούτου, το οποίο καθορίζει με απόφασή του το Διοι¬ 
κητικό Συμβούλιο. 

4. Το Ινστιτούτο διέπεται ως προς την οργάνωση, τη 
διοίκηση και τη λειτουργία από τις διατάξεις του άρθρου 
17 του Ν. 2083/1992, όπως συμπληρώθηκε με το άρθρο 
7 παρ. 4α και 17 του Ν. 2158/1993, του παρόντος Προε- 

δρικού Διατάγματος και του εσωτερικού κανονισμού λει¬ 
τουργίας του. 

Αρθρο 2 

Αντικείμενο - Σκοπός 

1. Αντικείμενα επιστημονικής επεξεργασίας και τεκμη¬ 
ρίωσης του Ινστιτούτου συνιστούν γενικότερα η οργά¬ 
νωση, η διοίκηση, η χρηματοδότηση, οι προϋποθέσεις και 
η έκταση παροχών από τα διάφορα συστήματα κοινωνικών 
ασφαλίσεων, υπηρεσιών υγείας και κοινωνικής πρό¬ 
νοιας. 

2. Σκοπός του Ινστιτούτου είναι η διερεύνηση, αντιμε¬ 
τώπιση και συστηματοποίηση των αντικειμένων της προη¬ 
γούμενης παραγράφου από επιστημονική ή διεπιστημο¬ 
νική άποψη, σε εθνικό, ευρωπαϊκό και διεθνές επί¬ 
πεδο. 

3. Τομείς ανάπτυξης του Ινστιτούτου είναι ιδίως: 

α) Η συστηματοποίηση των κανόνων και γενικών αρχών 
του εθνικού, ευρωπαϊκού και διεθνούς δικαίου κοινωνικής 
προστασίας. 

β) Η οριοθέτηση των σχετικών κανόνων και τεχνικών 
από συναφείς θεσμούς (π.χ. της ιδιωτικής ασφάλισης). 

γ) Η διαπίστωση της αποτελεσματικότητας των πόρων, 
ιδιαίτερα στα καθεστώτα κοινωνικής ασφάλισης. 

δ) Η μελέτη συστημάτων άλλων χωρών (λ.χ. της γενικής 
κατοχύρωσης ενός ελάχιστου επιπέδου κοινωνικής προ¬ 
στασίας). 

ε) Η αντιμετώπιση των προβλημάτων από το συσχετισμό 
' κ· κοινωνικής νομοθεσίας μας με τις αντίστοιχες άλλων 
>; ^ρών στα πλαίσια των προωθούμενων σε κοινοτικό επί¬ 
πεδο στόχων της «Κοινωνικής συνοχής» και της «σύγκλι¬ 
σης των κοινωνικών πολιτικών». 

4. Για την επίτευξη του σκοπού του το ινστιτούτο: 

α) Προωθεί την έρευνα σε εθνικό, ευρωπαϊκό και διε¬ 
θνές επίπεδο, σε συνεργασία με άλλους φορείς ανάλογης 
δραστηριότητας στο εσωτερικό και εξωτερικό. 

β) Προτείνει ή αποδέχεται ερευνητικά προγράμματα, τα 
οποία αναφέρονται σε επιμέρους τομείς των επιστημονι¬ 
κών ενδιαφερόντων του ινστιτούτου. 

γ) Αναπτύσσει σχέσεις και συνεργάζεται με ημεδαπά 
και αλλοδαπά Ανώτατα Εκπαιδευτικά Ιδρύματα, Σχολές ή 
Τμήματά τους, ημεδαπά ή αλλοδαπά ερευνητικά κέντρα, 
ινστιτούτα ή οργανισμούς του ίδιου ή συγγενικού επιστη¬ 
μονικού ενδιαφέροντος με Υπουργεία και άλλους φορείς 
του δημοσίου ή ιδιωτικό τομέα, καθώς και ιδιώτες που κα¬ 
τέχουν αρχειακό υλικό σχετικό με το αντικείμενο του ινστι¬ 
τούτου. 

δ) Στηρίζει την προπτυχιακή και μεταπτυχιακή εκπαί¬ 
δευση, σε συνεργασία με τμήματα των Α.Ε.Ι. που έχουν 
γνωστικό αντικείμενο που σχετίζεται με τους τομείς δρα- 
στηριότητάς του. 

ε) Ειδικεύει επιστήμονες στους τομείς δραστηριότητάς 

του 

στ) Συγκεντρώνει τις πηγές, συγκροτεί βιβλιοθήκη και 
αρχείο υλικού και προμηθεύεται τον απαραίτητο εξοπλι¬ 
σμό. 

ζ) Οργανώνει διαλέξεις, σεμινάρια και συνέδρια και γε¬ 
νικά αναπτύσσει οποιαδήποτε επιμορφωτική ή άλλη δρα¬ 
στηριότητα συναφή με τους σκοπούς του. 

η) Εκδίδει δημοσιεύματα για την προβολή του έργου 
του. 


Αρθρο 3 

Φορείς συμμετοχής 

1. Στο ινστιτούτο συμμετέχουν οι εξής φορείς: 

α) Το Τμήμα Νομικής (Τομέας Δημοσίου Δίκαιο) της 
Σχολής Νομικών, Οικονομικών και Πολιτικών Επιστημών 
του Πανεπιστημίου Αθηνών. 

β) Το Υπουργείο Υγείας, Πρόνοιας και Κοινωνικών 
Ασφαλίσεων. 

γ) Το Συμβούλιο της Ευρώπης, 
δ) Η Επιστημονική Εταιρεία Κοινωνικής Ασφάλειας, 
ε) Η Γ ενική Γ ραμματεία Κοινωνικών Ασφαλίσεων, 
στ) Η Γ ενική Γ ραμματεία Κοινωνικής Πρόνοιας. 

2. Το Υπουργείο Υγείας, Πρόνοιας και Κοινωνικών 
Ασφαλίσεων δύναται ύστερα από αίτησή του να έχει πρό¬ 
σβαση στα στοιχεία τεκμηρίωσης και στις επιστημονικές 
μελέτες του ινστιτούτου. 

Αρθρο 4 

Εποπτεία 

1. Το ινστιτούτο δεν ανήκει στο δημόσιο τομέα, σύμ¬ 
φωνα με το άρθρο 17 παρ. 1 του Ν. 2083/1992. 

2. Το Ινστιτούτο έχει διοικητική και οικονομική αυτονο¬ 
μία. 

3. Το Ινστιτούτο εποπτεύεται από το Υπουργείο Εθνι¬ 
κής Παιδείας και θρησκευμάτων. Η εποπτεία του Υπουρ¬ 
γείου Εθνικής Παιδείας και θρησκευμάτων περιλαμβάνει 
οικονομικό, διαχειριστικό και διοικητικό έλεγχο, σχετικά 
με τη νομιμότητα των πράξεων και ενεργειών των οργάνων 
διοίκησής του. 

Αρθρο 5 

Διοίκηση ινστιτούτου 

1. Το ινστιτούτο διοικείται, σύμφωνα με τις παρ. 5 και 6 
του άρθρου 17 του Ν. 2083/1992, όπως έχει συμπληρω¬ 
θεί με τις παρ. 4α και 17 του άρθρου 7 του Ν. 2158/1993 
από: 

α) Το διοικητικό συμβούλιο. 

β) Το διευθυντή. 

γ) Τον αναπληρωτή διευθυντή. 

2. Το Διοικητικό Συμβούλιο αποτελείται από: 
α) Το διευθυντή του ινστιτούτου, ως πρόεδρο. 

β) Τρία (3) μέλη του Δ.Ε.Π. του Τμήματος Νομικής του 
Πανεπιστημίου Αθηνών, τα οποία ορίζονται με τη διαδικα¬ 
σία που προβλέπουν οι διατάξεις του εδαφίου α' της παρ. 
6 του άρθρου 17 του Ν. 2083/1992. 

γ) Δύο (2) ερευνητές που προτείνονται απά το σύνολο 
των ερευνητών του ινστιτούτου. 

δ) Ένα (1) εκπρόπωπο του Υπουργείου Υγείας, Πρό¬ 
νοιας και Κοινωνικών Ασφαλίσεων που ορίζεται με τον 
αναπληρωτή του από τον Υπουργό Υγείας, Πρόνοιας και 
Κοινωνικών Ασφαλίσεων από επιστήμονες, οι οποίοι θα 
πρέπει να έχουν πείρα και ειδίκευση στο επιστημονικό πε¬ 
δίο με το οποίο ασχολείται το ινστιτούτο κατά τα ειδικό¬ 
τερα οριζόμενα στο άρθρο 2 του παρόντος διατάγμα¬ 
τος. 

ε) Ένα (1) εκπρόσωπο του Συμβουλίου της Ευρώπης 
που ορίζεται με τον αναπληρωτή του από το ίδιο το Συμ¬ 
βούλιο. 

στ) Ένα (1) εκπρόσωπο της Επιστημονικής Εταιρείας 
Κοινωνικής Ασφάλειας που ορίζεται με τον αναπληρωτή 
του από το Διοικητικό της Συμβούλιο από επιστήμονες, οι 
οποίοι θα πρέπει να έχουν πείρα και ειδίκευση στο επιστη¬ 
μονικό πεδίο με το οποίο ασχολείται το ινστιτούτο κατά τα 

ειδικότερα οριζόμενα στο άρθρο 2 του παρόντος διατάγ¬ 
ματος. 

ζ) Ένα (1) εκπρόσωπο της Γενικής Γραμματείας Κοινω¬ 
νικών Ασφαλίσεων που ορίζεται με τον αναπληρωτή του 
από τον Υφυπουργό Κοινωνικών Ασφαλίσεων από επιστή¬ 
μονες, οι οποίοι θα πρέπει να έχουν πείρα και ειδίκευση 
στο επιστημονικό πεδίο με το οποίο ασχολείται το ινστι¬ 
τούτο κατά τα ειδικότερα οριζόμενα στο άρθρο 2 του πα¬ 
ρόντος διατάγματος. 

η) Ένα (1) εκπρόσωπο της Γ ενικής Γ ραμματείας Κοινω¬ 
νικής Πρόνοιας που ορίζεται με τον αναπληρωτή του από 
τον Υφυπουργό Κοινωνικής Πρόνοιας από επιστήμονες, οι 
οποίοι θα πρέπει να έχουν πείρα και ειδίκευση στο επιστη¬ 
μονικό πεδίο με το οποίο ασχολείται το ινστιτούτο κατά τα 
ειδικότερα οριζόμενα στο άρθρο 2 του παρόντος διατάγ¬ 
ματος. 

3. Το Διοικητικό Συμβούλιο του ινστιτούτου αποφασίζει 
για κάθε θέμα που αφορά τη διοίκηση και λειτουργία, τη 
διαχείριση της περιουσίας και τη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών του. 

Ειδικότερα το Διοικητικό Συμβούλιο: 
α) Χαράζει τη γενική ερευνητική πολιτική του ινστιτού¬ 
του και αποφασίζει για τα διεξαγόμενα προγράμματα με τη 
σύμφωνη γνώμη του διευθυντή. 

β) Εποπτεύει, ελέγχει και κατευθύνει τις υπηρεσίες του. 
γ) Καθορίζει την οικονομική πολιτική του ινστιτούτου, 
δ) Εγκρίνει τον προϋπολογισμό, τον απολογισμό και τον 
ισολογισμό του ινστιτούτου. 

ε) Προσλαμβάνει, ύστερα από εισήγηση του διευθυντή, 
το αναγκαίο προσωπικό και καθορίζει τις αποδοχές του 
επιστημονικού προσωπικού και 

στ) Καταρτίζει και εκδίδει τον κανονισμό λειτουργίας 
του ινστιτούτου. 

4. α) Ο διευθυντής του ινστιτούτου είναι καθηγητής ή 
αναπληρωτής καθηγητής του Τμήματος Νομικής του Πα¬ 
νεπιστημίου Αθηνών. 

Ως προς τα προσόντα, τη διαδικασία πρόσληψης και τη 
θητεία εφαρμόζονται οι διατάξεις της παρ. 7 του άρθρου 
17 του Ν. 2083/1992. 

β) Ο διευθυντής του ινστιτούτου ασκεί τις εξής αρμοδιό¬ 
τητες: 

ι) Εκπροσωπεί το ινστιτούτο στα Δικαστήρια, στις Αρχές 
και στις σχέσεις του με κάθε τρίτο. 

ιι) Διευθύνει το ινστιτούτο και μεριμνά για την εν γένει 
οργάνωση και εύρυθμη λειτουργία του. 
ιιι) Συγκαλεί το Διοικητικό Συμβούλιο, 
ιν) Καταρτίζει το πλαίσιο της ερευνητικής δραστηριότη¬ 
τας και καθορίζει τις διαδικασίες αξιολόγησης, επιλογής 
και χρηματοδότησης ερευνητικών προγραμμάτων. 

ν) Συντονίζει τις ερευνητικές δραστηριότητες και λαμ¬ 
βάνει τα αναγκαία μέτρα για την εύρυθμη λειτουργία τους. 

νι) Μεριμνά για την κατάρτιση του προϋπολογισμού, του 
απολογισμού και του ισολογισμού και την υποβολή τους 
για έγκριση στο Δ.Σ. 

νιι) Αναζητεί πηγές χρηματοδότησης και ενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

νιιι) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει τους ειδικότερους όρους 
αποδοχής και διάθεσής τους. 

ιχ) Δίνει εντολή για την πληρωμή κάθε δαπάνης, 
χ) Εκδίδει τις πράξεις πρόσληψης του κάθε είδους προ¬ 
σωπικού του ινστιτούτου. 


χι) Προΐσταται του προσωπικού του ινστιτούτου, 
χιι) Υπογράφει τα έγγραφα του ινστιτούτου, 
χιιι) Μετέχει στη διενέργεια προγραμμάτων του ινστι¬ 
τούτου με ιδιαίτερη σύμβαση. 

5. α) Ο αναπληρωτής διευθυντής του ινστιτούτου είναι 
μέλος Δ.Ε.Π. του Τμήματος Νομικής του Πανεπιστημίου 
Αθηνών ή Ερευνητής του Ινστιτούτου, που διορίζεται 
σύμφωνα με τα όσα ορίζονται στην παρ. 7 του άρθρου 18 
του Ν. 2083/1 °92. 

β) Ο αναπ/ ,ρωτής διευθυντής αναπληρώνει το διευθυ¬ 
ντή σε περί πωση απουσίας ή κωλύματός του και ασκεί 
όσες αρμοί ότητες ανατίθενται σ’ αυτόν με τον εσωτε¬ 
ρικό κανονισμό λειτουργίας ή με αποφάσεις του Δ.Σ. ή του 
διευθυντή. 

6. Ο διευθυντής του ινστιτούτου μπορεί με απόφασή 
του να παρέχει γενική ή ειδική εξουσιοδότηση εκπροσώ¬ 
πησης του ινστιτούτου είτε στον αναπληρωτή διευθυντή, 
είτε σε μέλη του Δ.Σ., είτε σε ερευνητές ή υπαλλήλους 
του ινστιτούτου. Ομοίως ο διευθυντής μπορεί να μεταβι¬ 
βάζει ορισμένες αρμοδιότητές του στον αναπληρωτή 
διευθυντή ή σε υπαλλήλους του ινστιτούτου. 

7. Το ύψος των αποδοχών του διευθυντή και του ανα¬ 
πληρωτή διευθυντή ορίζονται ως εξής: 

α) Για το διευθυντή 50% των πάσης φύσεως τακτικών 
αποδοχών της οργανικής του θέσης. 

β) Γ ια τον αναπληρωτή διευθυντή το 90% των αποδοχ λ .· 
του διευθυντή του ινστιτούτου. 

Αρθρο 6 
Διάρθρωση 

1. Το ινστιτούτο απαρτίζεται από τις εξής υπηρεσιακές 
μονάδες: 

α) Υπηρεσία Στήριξης Ερευνών και Εκδόσεων 
β) Υπηρεσία Οικονομικής Διαχείρισης και Προσωπι¬ 
κού. 

γ) Γραμματεία. 

2. Οι αρμοδιότητες που ασκεί κάθε μία από τις υπηρε¬ 
σιακές αυτές μονάδες είναι οι εξής: 

α) Η Υπηρεσία Στήριξης Ερευνών και Εκδόσεων παρέχει 
υποστήριξη για την εκπόνηση και διεξαγωγή ερευνών, με¬ 
λετών και επιμορφωτικών προγραμμάτων σε θέματα κοι¬ 
νωνικής προστασίας, μεριμνά για τη συγκέντρωση στοι¬ 
χείων και πληροφοριών στους τομείς που καλύπτουν οι 
δραστηριότητες του ινστιτούτου και συλλέγει τα αναγκαία 
νομολογιακά και λοιπά συγκριτικά στοιχεία για την εκτέ¬ 
λεση και αξιολόγηση σχετικών ερευνητικών προγραμμά¬ 
των. Μεριμνά για την έκδοση δημοσιεύσεων και λοιπών 
εντύπων του ινστιτούτου και τη συγκρότηση και συστημα¬ 
τική ενημέρωση του αρχείου. 

β) Η Υπηρεσία Οικονομικής Διαχείρισης και Προσωπι¬ 
κού χειρίζεται τα θέματα κατάρτισης, έγκρισης και εκτέ¬ 
λεσης του προϋπολογισμού, την εκκαθάριση των αποδο¬ 
χών και γενικότερα αποζημιώσεων του προσωπικού, την 
εκκαθάριση των δαπανών, την είσπραξη των εσόδων και 
την προμήθεια των αναγκαίων υλικών και εξόδων. Χειρίζε¬ 
ται επίσης τα θέματα πρόσληψης και εν γένει υπηρεο,ο- 
κής κατάστασης του προσωπικού, καθώς και τπ θέμα-π 
μετακίνησής του στο εσωτερικό και στο εξωτερικό 
γ) Η Γραμματεία μεριμνά για τη διοικητική εξυπηρέ ιηο > 
του Δ.Σ. και του διευθυντή για τη διακίνηση και αρχχ - ·θέ· 
τηση εγγράφων και γενικά για τους χώρους και τον εξοπλι¬ 
σμό του ινστιτούτου. 

3. Η εσωτερική διάρθρωση των υπηρεσιών του ινστιτού- 

του σε επί μέρους μονάδες καθορίζεται με τον εσωτερικό 
κανονισμό λειτουργίας. 

Αρθρο 7 
Προσωπικό 

1. Το προσωπικό του ινστιτούτου διακρίνεται-σε, ειΤιστη- 
μονικό και σε διοικητικό. 

2. α) Το επιστημονικό προσωπικό αποτελείται από: 

ι) Τακτικούς ερευνητές που είναι μέλη Δ.Ε.Π. του Τμή¬ 
ματος Νομικής του Πανεπιστημίου Αθηνών. 

ιι) Ερευνητές που είναι μέλη Δ.Ε.Π. των Α.Ε.Ι. ή επιστή¬ 
μονες εκτός Α.Ε.Ι. 

ιιι) Επιστημονικούς Συνεργάτες που είναι κάτοχοι διδα¬ 
κτορικού διπλώματος. 

ιν) Επιστημονικούς βοηθούς που είναι πτυχιούχοι Α.Ε.Ι. 
ή Τ.Ε.Ι. 

β) Το επιστημονικό προσωπικό απασχολείται στην Υπη¬ 
ρεσία Στήριξης Ερευνών και Εκδόσεων, συμβάλλοντας 
στη βασική έρευνα για τη δημιουργία υλικού τεκμηρίωσης 
και παρέχοντας συνδρομή για την εκτέλεση των ερευνητι¬ 
κών προγραμμάτων και των λοιπών δραστηριοτήτων του 
ινστιτούτου. Μετέχει στη διενέργεια προγραμμάτων του 
ινστιτούτου με ιδιαίτερη σύμβαση. 

γ) Κατανομή θέσεων του επιστημονικού προσωπικού 
(δέκα θέσεις): 

1. Κατηγορία θέσεων Διεθνούς και Ευρωπαϊκού Δικαίου 
Κοινωνικής Ασφάλειας (δύο θέσει). 

α) Μία θέση τακτικού ερευνητή μέλους ΔΕΠ του Τμήμα- 
τος Νομικής Πανεπιστημίου Αθηνών. 

β) Μία θέση επιστημονικού συνεργάτη ή επιστημονικού 
βοηθού. 

2. Κατηγορία θέσεων Δικαίου Κοινωνικών Ασφαλίσεων 
(τρεις θέσεις). 

α) Μία θέση ερευνητή επιστήμονα εκτός Α.Ε.Ι. ή μέλους 
ΔΕΠ/Α.Ε.Ι. 

β) Δύο θέσεις επιστημονικών συνεργατών ή επιστημονι¬ 
κών βοηθών. 

3. Κατηγορία θέσεων Δικαίου Υπηρεσιών Υγείας (τρεις 
θέσεις) 

α) Δύο θέσεις επιστημονικών συνεργατών, 
β) Μία θέση επιστήμονα εκτός Α.Ε.Ι. ή επιστημονικού 
βοηθού. 

4. Κατηγορία θέσεων Δικαίου Κοινωνικής Πρόνοιας 
(δύο θέσεις) 

α) Μία θέση επιστημονικού συνεργάτη, 
β) Μία θέση επιστημονικού συνεργάτη ή επιστημονικού 
βοηθού. 

3. α) Το διοικητικό προσωπικό του ινστιτούτου αποτε- 
λείται από: 

ι) Πτυχιούχους ΠΕ κατηγορίας 
ιι) Πτυχιούχους ΤΕ κατηγορίας 
ιιι) Πτυχιούχους ΔΕ κατηγορίας και 
ιν) Πτυχιούχους ΥΕ κατηγορίας 
β) Το διοικητικό προσωπικό απασχολείται κυρίως στην 
Υπηρεσία Οικονομικής Διαχείρισης και Προσωπικού, κα¬ 
θώς και στη Γραμματεία. 

4. Οι θέσεις του προσωπικού του ινστιτούτου ορίζονται 
ως εξής: 

α) Μία (1) θέση διευθυντή, 
β) Μία (1) θέση αναπληρωτή διευθυντή, 
γ) Δέκα (10) θέσεις επιστημονικού προσωπικού και 
δ) Επτά (7) θέσεις διοικητικού προσωπικού, 
ε) Κατανομή θέσεων του διοικητικού προσωπικού (επτά 
θέσεις) 

1. Κατηγορία Υπαλλήλων Γ ραφείου (έξι θέσεις) 


α) Μία θέση Γραμματέα Διευθυντή (κατηγορίας ΠΕ ή 
ΔΕ, απόφοιτος σχολής γραμματέων, άριστη γνώση αγγλι¬ 
κής και επαρκής γνώση άλλης μιας τουλάχιστον από τις 
επίσημες γλώσσες της Ευρωπαϊκής Ένωσης καλό χειρι¬ 
σμό Η/Υ). 

β) Μία θέση Γραμματέα (κατηγορία ΔΕ, καλό χειρισμό 
Η/Υ, απόφοιτος σχολής γραμματέων, επαρκής γνώση δύο 
ξένων γλωσσών). 

γ) Μία θέση βιβλιοθηκονόμου (κατηγορία ΤΕ, πτυχιού- 
χος σχολής βιβλιοθηκονομίας, επαρκής γνώση αγγλικής 
γλώσσας και γνώση άλλης μιας τουλάχιστον από τις επίση¬ 
μες γλώσσες της Ευρωπαϊκής Ένωσης. 

δ) Μία θέση Λογιστή - Ταμία, (κατηγορία ΤΕ, επαρκής 
γνώση αγγλικής γλώσσας). 

ε) Μία θέση Διοικητικού Υπαλλήλου (κατηγορία ΠΕ, 
απλές γνώσεις χειρισμού Η/Υ, γνώση μιας τουλάχιστο από 
τις επίσημες γλώσσες της Ευρωπαϊκής Ένωσης). 

στ) Μία θέση Διοικητικού Υπαλλήλου (κατηγορία ΠΕ ή 
ΤΕ, άριστες γνώσεις χειρισμού Η/Υ, γνώση μιας τουλάχι¬ 
στο από τις επίσημες γλώσσες της Ευρωπαϊκής Ένωσης). 
2. Κατηγορία Υπηρετικού Προσωπικού (μία θέση) 
α) Μία θέση κλητήρα (κατηγορίας ΥΕ, με στοιχειώδεις 
γνώσεις αγγλικής γλώσσας). 

Αρθρο 8 

Πόροι - Πηγές χρηματοδότησης 
Πόροι του ινστιτούτου είναι: 

α) Επιχορηγήσεις από τον τακτικό προϋπολογισμό και 
τον προϋπολογισμό δημοσίων επενδύσεων κατά τα ειδι¬ 
κότερα οριζόμενα στην επόμενη παράγραφο. 

β) Χρηματοδοτήσεις από διεθνείς οργανισμούς, ιδιωτι¬ 
κές επιχειρήσεις και ιδιώτες. 

γ) Δωρεές, κληρονομιές, κληροδοσίες και κάθε είδους 
τακτικές και έκτακτες εισφορές ημεδαπών ή αλλοδαπών, 
φυσικών ή νομικών προσώπων. 

δ) Έσοδα από την παροχή υπηρεσιών, την εκτέλεση ή 
την αξιολόγηση ερευνητικών προγραμμάτων για λογαρια¬ 
σμό τρίτων ή την πώληση πνευματικών προϊόντων που πα¬ 
ράγει το ινστιτούτο, 
ε) Τόκοι από καταθέσεις. 

στ) Πρόσοδοι από την εκμετάλλευση της περιουσίας 
του ινστιτούτου, 
ζ) Λοιπά πόσης φύσεως έσοδα. 

2. Πηγές χρηματοδότησης είναι: 
α) Το Υπουργείο Εθνικής Παιδείας και θρησκευμάτων 
με ποσοστό συμμετοχής 10% ετησίως στα λειτουργικά 
έξοδα του ινστιτούτου και 10% εφάπαξ από τον προϋπο¬ 
λογισμό δημοσίων επενδύσεων για το κόστος της ανα¬ 
γκαίας υλικοτεχνικής υποδομής. 

β) Η Γ ενική Γ ραμματεία Κοινωνικών Ασφαλίσεων (Λογα¬ 
ριασμός Βελτίωσης Κοινωνικών Ασφαλίσεων - Α.Ν. 43/ 
1967 και άρθρο 8 Ν. 2042/92) με ποσοστό συμμετοχής 
90% ετησίως στα λειτουργικά έξοδα και 90% εφάπαξ για 
το κόστος της αναγκαίας υλικοτεχνικής υποδομόο. 

γ) Το Πανεπιστήμιο Αθηνών με τηνπαραχώρη- αιώ- 
ματος χρήσης ενός Σπουδαστηρίου (του Τομέα Δημοσίου 
Δικαίου) και ενός Γ ραφείου (του Αρχείου Δικαίου Κοινωνι¬ 
κής Ασφάλειας). 

Αρθρο 9 

Χρόνος λειτουργίας 

Το ινστιτούτο θα λειτουργήσει τουλάχιστο για δέκα πέ¬ 
ντε (15) έτη, μετά την πάροδο των οποίων είναι δυνατό να 
επανεξεταστεί η σκοπιμότητα συνέχισης της λειτουργίας 
του. 

Αρθρο 10 

Χώροι εγκατάστασης 

Το ινστιτούτο, μέχρις ότου αποκτήσει ιδιόκτητους χώ¬ 
ρους εγκατάστασης, λειτουργεί σε ενοικιαζόμενους χώ¬ 
ρους. Ειδικώς κατά τον πρώτο χρόνο λειτουργίας το ινστι¬ 
τούτο θα εγκατασταθεί και θα λειτουργήσει σε χώρους 
που διατίθενται από το Πανεπιστήμιο Αθηνών. 


Αρθρο 11 


Κόστος λειτουργίας 


Το ελάχιστο κόστος της λειτουργίας του ινστιτούτου 
ετησίως εκτιμάται στο ποσό των 100.000.000 δρχ., ανα¬ 
λύεται δε ως εξής: 


α) Αμοιβές προσωπικού 
β) Αμοιβές τρίτων 
γ) Μετακινήσεις 
δ) Μίσθωση ακινήτων 


30.000.000 

3.000.000 

4.000.000 

10 . 000.000 


ε) Πάγιες λειτουργικές δαπάνες (ΔΕΗ, 
ΟΤΕ, ΕΥΔΑΠ, Καθαρισμός) 
στ) Αναλώσιμα υλικά 
ζ) Προμήθεια βιβλίων 
η) Διοργάνωση συνεδρίων, διαλέξεων, 
σεμιναρίων 

θ) Συνχρηματοδότηση προγραμμάτων 
ι) Αποθεματικό 
κ) Απρόβλεπτα 


10 . 000.000 

3.000.000 

5.000.000 

6 . 000.000 

12 . 000.000 

15.000.000 

2 . 000.000 


ΣΥΝΟΛΟ 


100 . 000.000 


Το Υπουργείο Εθνικής Παιδείας και θρησκευμάτων θα 
χρηματοδοτεί το Ινστιτούτο με 10.000.000 δρχ. ετησίως 
για την κάλυψη μέρους των δαπανών αυτών. 


Αρθρο 12 

Κόστος υλικοτεχνικής υποδομής 


Το ελάχιστο κόστος της αναγκαίας υλικοτεχνικής υπο¬ 


δομής εκτιμάται στο ποσό των 80.000.000 δρχ., αναλύε¬ 


ται δε ως ακολούθως: 
α) Αγορά Επίπλων 
β) Αγορά εξοπλισμού 
γ) Προμήθεια βιβλίων 
δ) Προμήθεια υλικού 
ε) Απρόβλεπτα 


20 . 000.000 

25.000.000 

20 . 000.000 

5.000.000 

10 . 000.000 


ΣΥΝΟΛΟ 


80.000.000 


Αρθρο 13 

Οικονομική διαχείριση 

1. Τα έσοδα του ινστιτούτου, από οποιαδήποτε πηγή και 
αν προέρχονται, κατατίθενται σε λογαριασμό Τράπεζας 
και η ανάληψη και διάθεσή τους γίνεται με ειδική εντολή 
του διευθυντή ή εξουσιοδοτημένου από αυτόν υπαλλήλου 
του ινστιτούτου. 

2. Η οικονομική διαχείριση του ινστιτούτου περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση 
η πρώτη διαχειριστική περίοδος αρχίζει από την ημέρα δη¬ 
μοσίευσης του παρόντος Διατάγματος και παρατείνεται 
μέχρι την 31η Δεκεμβρίου του επόμενου έτους. 

3. Ο ετήσιος ισολογισμός του ινστιτούτου καταρτίζεται 
με τη λήξη του οικον. έτους και συνοδεύεται από λεπτο¬ 
μερή έκθεση του Δ.Σ. για τη διαχείριση και την οικονομική 
απόδοση των δραστηριοτήτων του κατά το οικον. έτος, 


καθώς και τις προβλέψεις για το μέλλον. 

Με τη λήξη του οικονομικού έτους καταρτίζεται ο προϋ¬ 
πολογισμός και το πρόγραμμα δραστηριοτήτων για το επό¬ 
μενο έτος. 

4. Ο ετήσιος τακτικός έλεγχος των οικονομικών του ιν¬ 
στιτούτου γίνεται από ορκωτό ελεγκτή τον οποίο ορίζει το 
Δ.Σ., σύμφωνα με τα προβλεπόμενα στο άρθρο 18 του 
Π.Δ. 226/1992 (Α' 120). Ο ορκωτός ελεγκτής υποβάλλει 
το αργότερο μέχρι τέλος Ιουνίου, την έκθεση ελέγχου του 
στο Δ.Σ. και στον Υπουργό Εθνικής Παιδείας και θρη¬ 
σκευμάτων. Ο Υπουργός Εθνικής Παιδείας και θρησκευ¬ 
μάτων μπορεί να ζητήσει οποτεδήποτε έκτακτους ελέγ¬ 
χους τηο οικονομικής διαχείρισης του ινστιτούτου, που 
διενεργι αι στην περίπτωση αυτή από Επιθεωρητές 
του Υπ νομικών. 

5. Οι ,άνες ελέγχου βαρύνουν τον προϋπολογισμό 
του ινστιτούτου. 


Άρθρο 14 
Βιβλία - Στοιχεία 

1. Το ινστιτούτο τηρεί υποχρεωτικώς τα εξής βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Δ.Σ. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ινστιτούτου που πραγματοποιού¬ 
νται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από το 
διευθυντή του ινστιτούτου ή τον προϊστάμενο της Υπηρε¬ 
σίας Οικονομικής Διαχείρισης και.Προσωπικού. 

2. Το ινστιτούτο, εκτός από τα παραπάνω βιβλία και 
στοιχεία, τηρεί και όποια άλλα κρίνονται αναγκαία ή προ- 
βλέπονται από ειδικές διατάξεις. 

3. Όλα τα βιβλία και στοιχεία μπορούν να τηρούνται μη¬ 
χανογραφικά κατά τις εκάστοτε τεχνικές δυνατότητες, 
σύμφωνα με τις κείμενες διατάξεις. 

Άρθρο 15 

Διάλυση του ινστιτούτου 

Σε περίπτωση διάλυσης του ινστιτούτου, για οποιοδή- 
ποτε λόγο, η εκκαθάριση εκτελείται από το Υπουργείο 
Εθνικής Παιδείας και θρησκευμάτων, σύμφωνα με την 
ισχύουσα νομοθεσία. Η περιουσία του ινστιτούτου διατί¬ 
θεται με απόφαση του Υπουργού Εθνικής Παιδείας και 
θρησκευμάτων. 


Άρθρο 16 

Εσωτερικός Κανονισμός Λειτουργίας 

1. Το ινστιτούτο υποχρεούται, σύμφωνα με τις διατάξεις 
της τελευταίας περιόδου της παρ. 9 του άρθρου 17 του Ν. 
2083/1992 να εκδώσει, μέσα σε έξι (6) μήνες από τη συ¬ 
γκρότηση των οργάνων διοίκησής του, τον εσωτερικό κα¬ 
νονισμό λειτουργίας του. 

2. Μέχρι την πρόσληψη ερευνητών και την υπόδειξη εκ¬ 
προσώπων τους, καθώς και «εκπροσώπων φορέων στο 
Δ.Σ., εκτός των μελών ΔΕΠ του Πανεπιστημίου Αθηνών, 
τούτο συγκροτείται και λειτουργεί νόμιμα με τα λοιπά 
μέλη, εφόσον οι εκπρόσωποι δεν οριστούν εντός 6μήνου. 



1318 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 9 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤ. ΦΑΤΟΥΡΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 124 (2) 

Πλήρωση θέσεων δικηγόρων των ΤΕΙ Αθήνας 
και Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 9 του Ν. 2188/1994 
«Ρύθμιση θεμάτων διοίκησης της εκπαίδευσης και άλλες 
διατάξεις» (Α' 18). 

2. Τις διατάξεις του άρθρ. 29ΑτουΝ. 1558/1985, όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του Υουρ- 
γείου Εθνικής Παιδείας και θρησκευμάτων, ύψους 
6.700.000 δραχμών για το τρέχον έτος και 8.400.000 
δραχμών για κάθε επόμενο έτος και η δαπάνη είναι σε βά¬ 
ρος του ΚΑΕ 5214 του Φ. 19-500 του προϋπολογισμού 
του Υπουργείου Εθνικής Παιδείας και θρησκευμάτων και 
ακολούθως του προϋπρλογισμού των οικείων ΤΕΙ και έχει 
εγγράφει στους ανωτέρω κωδικούς. 

4. Την αριθ. 163/1994 γνωμοδότηση του Συμβουλίου 
της Επικράτειας μετά από πρόταση του Υπουργού Εθνι¬ 
κής Παιδείας και θρησκευμάτων, αποφασίζουμε: 

Αρθρο 1 

Για την πλήρωση των θέσεων δικηγόρων στο ΤΕΙ Αθή¬ 
νας και στο ΤΕΙ Θεσσαλονίκης, που προβλέπονται από το 
άρθρο 2 παρ. 9 του Ν. 2188/1994, απαιτείται, κατά το 
χρόνο υποβολής της αίτησης που προβλέπεται στο άρθρο 
2 του παρόντος, οι ενδιαφερόμενοι να έχουν τα ακόλουθα 
προσόντα: α) να είναι δικηγόροι στον Άρειο Πάγο ή το 
Εφετείο, μέλη του Δικηγορικού Συλλόγου Αθηνών ή Πει¬ 
ραιώς για τη θέση στο ΤΕΙ Αθήνας και του Δικηγορικού 
Συλλόγου Θεσσαλονίκης για τη θέση στο ΤΕΙ Θεσσαλονί¬ 
κης, β) να είναι ηλικίας μέχρι πενήντα (50) ετών, γ) να μην 
υπηρετούν μονίμως ή με σύμβαση αορίστου χρόνου και με 
οποιαδήποτε ιδιότητα, σε θέση του δημοσίου ή νομικών 
προσώπων δημοσίου δικαίου, θεωρούνται ότι έχουν επι¬ 
πλέον προσόντα: 1) εάν έχουν ειδικώς ασχοληθεί με την 
εκπαιδευτική νομοθεσία και κατά προτίμηση, ειδικότερα 
με τη νομοθεσία των ΤΕΙ και β) αν έχουν συγγραφική 
δράση, σχετική με τη νομοθεσία των ΤΕΙ. 

Αρθρο 2 

1. Για την πλήρωση θέσης από τις προβλεπόμενες στο 
προηγούμενο άρθρο εκδίδεται προκήρυξη του Υπουργού 
Εθνικής Παιδείας και θρησκευμάτων, η οποία δημοσιεύε¬ 
ται σε περίληψη, σε δύο ημερήσιες εφημερίδες των Αθη¬ 
νών, αν πρόκειται για τη θέση του ΤΕΙ Αθήνας και μία της 


Θεσσαλονίκης, αν πρόκεται για τη θέση του ΤΕΙ Θεσσαλο¬ 
νίκης. Στην προκήρυξη αναφέρονται τα προσόντα του 
προηγούμενου άρθρου και παρέχεται προθεσμία δέκα 
(10) ημερών σε κάθε ενδιαφερόμενο, από την ημέρα της 
κυκλοφορίας της εφημερίδας που τελευταία δημοσίευσε 
την περίληψη της προκήρυξης, να καταθέσει αίτηση συμ¬ 
μετοχής στη διαδικασία πλήρωσης της θέσης. Η αίτηση 
κατατίθεται στο τμήμα διοικητικού προσωπικού του διοι¬ 
κητικού τομέα τριτοβάθμιας τεχνολογικής εκπαίδευσης 
της Κεντρικής Υπηρεσίας του Υπουργείου Εθνικής Παι¬ 
δείας και θρησκευμάτων, το οποίο είναι αρμόδιο για τη 
σχετική διαδικασία. Μαζί με την αίτηση κατατίθεται επί¬ 
σης: α) βεβαίωση του οικείου Δικηγορικού Συλλόγου, για 
την ιδιότητα του ενδιαφερομένου ως μέλους του και ως δι¬ 
κηγόρου στον Άρειο Πάγο ή το Εφετείο, β) νομίμως επι¬ 
κυρωμένη φωτοτυπία της αστυνομικής ταυτότητας του 
ενδιαφερομένου, για την απόδειξη του έτους γέννησής 
του, γ) υπεύθυνη δήλωση του άρθρου 8 του Ν. 1599/1986 
περί μη κατοχής άλλης θέσης, κατά τις διατάξεις του άρ¬ 
θρου 1 του παρόντος, δ) σύντομο βιογραφικό σημείωμα 
σχετικό, ιδίως με τα προσόντα που απαιτούνται για την 
πλήρωση της θέσης και ε) από ένα αντίτυπο βιβλίων ή δη¬ 
μοσιεύσεων, που τυχόν υπάρχουν, αν ο ενδιαφερόμενος 
επικαλείται, ως προσόν, συγγραφική δράση σχετική με τη 
νομοθεσία των ΤΕΙ. 

2. Η πλήρωση των θέσεων γίνεται με αιτιολογημένη 
απόφαση, από τον Υπουργό Εθνικής Παιδείας και θρη¬ 
σκευμάτων, μεταξύ των υποψηφίων που έχουν τα νόμιμα 
προσόντα και ύστερα από εισήγηση τριμελούς επιτρο¬ 
πής, η οποία απαρτίζεται από έναν Αντιπρόεδρο του ΤΕΙ 
Αθήνας, ως Προέδρο και δύο προϊσταμένους διευθύν¬ 
σεων της ΚΥ του Υπουργείου Εθνικής Παιδείας και θρη¬ 
σκευμάτων. Ο γραμματέας της επιτροπής, υπάλληλος της 
Κεντρικής Υπηρεσίας, κατηγορίας ΠΕ, ορίζεται με την 
απόφαση συγκρότησης, την οποία εκδίδει ο Υπουργός 
Εθνικής Παιδείας και θρησκευμάτων. 

Άρθρο 3 

Η πλήρωση της θέσης ολοκληρώνεται με την πρόσληψη 
αυτού που επιλέγεται, η οποία συντελείται με την υπο¬ 
γραφή σχετικής σύμβασης μεταξύ του Υπουργού Εθνικής 
Παιδείας και θρησκευμάτων, ως εντολέως και του προσ¬ 
λαμβανόμενου, η οποία περιέχει τους οικονομικούς όρους 
και τα θέματα σχετικώς με την απασχόληση του προσλαμ¬ 
βανόμενου, κατά τον Κώδικα περί Δικηγόρων και τη σχε¬ 
τική νομοθεσία. Η περαιτέρω παρακολούθηση της εφαρ¬ 
μογής της σύμβασης αυτής, η τήρηση των σχετικών υπο¬ 
χρεώσεων και η άσκηση των δικαιωμάτων που απορρέουν 
από αυτή για λογαριασμό του εντολέως, ανήκουν στην αρ¬ 
μοδιότητα του Συμβουλίου του ΤΕΙ, στο οποίο και έχει κα- 
τανεμηθεί η θέση με τη διάταξη οτυ άρθρου 2 παρ. 9 του 
Ν. 2188/1994 ενώ η καταγγελία της, η οποία γίνεται αν 
υπάρχει σπουδαίος λόγος και κατά τις κείμενες διατάξεις, 
πραγματοποιείται από τον Υπουργό που την υπογράφει. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 6 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Α ΠΟΦΑΣΕΙ Σ 

(3) 

Πράξη Διοικητή αριθ. 2310/6.6.94 
( Αρθρο 1 του Ν. 1266/82) 

Υπολογισμός στην υποχρέωση των τραπεζών για τη 

χρηματοδότηση της βιοτεχνίας και των χορηγήσεων εξ 

ιδίων διαθεσίμων. 

Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις ΠΔ/ΤΕ 1959/25.7.91 και 1990/11.10.91, όπως 
ισχύουν. 

γ) Τις τρέχουσες νομισματοπιστωτικές συνθήκες, 
αποφάσισε τα ακόλουθα: 

Επιτρέπεται, μέχρι 30.6.94, ο συνυπολογισμός στο 
ποσό που αντιστοιχεί στην υποχρέωση των τραπεζών για 
τη χρηματοδότηση της βιοτεχνίας από το «ειδικό κεφά¬ 
λαιο» και των υφισταμένων, κατά την 30.4.94, υπολοίπων 


των χρηματοδοτήσεών τους σε δραχμές προς βιοτεχνικές 
επιχειρήσεις από ίδια διαθέσιμα. 

Τα σχετικά ποσά θα αποδοθούν στις τράπεζες με αξία 
(νθΙθυΓ)την ημερομηνία κοινοποίησης της παρούσης. 

Από τις διατάξεις της Πράξης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

- +- 

ΑΝΑΚΟΙΝΩΣΕΙΣ 


(4) 

Ανακοίνωση για τη θέση σε ισχύ της Συμφωνίας για συνερ¬ 
γασία στον τομέα του Τουρισμού μεταξύ των Κυβερνή¬ 
σεων της Ελληνικής Δημοκρατίας και της Ρουμανίας. 
Αθήνα, 9.6.1994. 

Το Υπουργείο Εξωτερικών ανακοινώνει ότι η συμφωνία 
για τη συνεργασία στον τομέα του Τουρισμού μεταξύ των 
Κυβερνήσεων της Ελληνικής Δημοκρατίας και της Ρουμα¬ 
νίας, η οποία υπογράφηκε στην Αθήνα στις 9 Ιουνίου 1993 
και κυρώθηκε με τον υπ’ αριθ. 2201/1994 Νόμο που δη- 
μοσιεύθηκε στο υπ' αριθ. 54 Φύλλο της Εφημερίδος της 
Κυβερνήσεως τεύχος Α’ της 11 ης Απριλίου 1994, τέθηκε 
σε ισχύ, σύμφωνα με τη διάταξη του άρθρου VIII αυτής, την 
21η Μαΐου 1994. 

Αθήνα, 1 Ιουνίου 1994 

Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α' 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕ1.ΕΧ 

ΡΑΧ 

22.3211 ΥΡΕΤ ΟΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

"ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ: 5248 141 

•Τμήμα πληροφόρησης Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τη ς ΕΦΗΜΕΡΙΔΑΣ ΤΗΣ ΚΥ ΒΕ ΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 1 50, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ 

δ) » » » Δ' 

ε) » » » 

στ) » » » 

ζ) » » » 

η) » » » 

θ) » » » 

ι) » » » 

ια) Για όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


'Χ. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1 000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

» 

10.000 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











